Nnaabakyala wa Bungereza Mary Elizabeth Owookubiri yafa ng’ennaku z’omwezi munaana Ogwomwenda mu mwaka gwa nkumi bbiri mu abiri mu ggwanga lya Scotland. Yafiira ku myaka kyenda mu mukaaga. Nnaabakyala Mary Elizabeth ye mufuzi w’ensikirano akyasinze okulamula ebbanga eddene kubanga yafugira emyaka nsanvu n’ennaku bibiri mu kkumi na nnya. Yasikirwa mu mutabani we Charles Owookusatu. Omubiri gwa Nnaabakyala gwatwalibwa mu lutikko mu kibuga Edinburg wakati mu bukuumi obw’amaanyi. Oluvannyuma gwatwalibwa mu kibuga London mu Westminster gye gwamala ennaku ttaano. Kigambibwa nti abakungubazi abasoba mu mitwalo esatu be beetaba ku mukolo gw’okukuba eriiso evvannyuma ku mubiri gwa nnaabakyala ono. Okukungubagira Nnaabakyala kwamala ennaku kkumi era ebbanga lino lyonna lyali lya kuwummula mu Bungereza yonna. Okusabira omubiri gwa Nnaabakyala kwali mu Westminster era kwetabwako abantu bangi okuva mu mawanga ag’enjawulo. Oluvannyuma omubiri gwatwalibwa e Windsor wakati mu kukumba okw’amaanyi era ne gwongera okusabirwa mu kkanisa ya St. George e Windsor. Okusaba kuno kwo kwetabwamu ba nju ye bokka.